google/wiki40b huggingface dataset:
Čas (fyzika)

Čas (značka t z angl. time, lat. tempus) je v súčasnosti definovaný ako jedna z niekoľkých fundamentálnych kvantít (kvantít, ktoré nemožno definovať pomocou iných kvantít, pretože v súčasnosti nepoznáme nič fundamentálnejšie). Preto, podobne ako v prípade iných fundamentálnych kvantít (ako priestor a hmota), je čas definovaný meraním. V súčasnosti je štandardný časový interval (zvaný konvenčná sekunda alebo jednoducho sekunda) definovaný ako 9 192 631 770 oscilácií špecifikovaného prechodu v atóme Cs-133.
Čas ako fyzikálna veličina vyjadruje interval medzi dvoma udalosťami alebo dobu trvania deja.
Základná jednotka SI pre čas je sekunda. Ďalšie používané odvodené jednotky sú rok, mesiac, týždeň, deň, hodina h, minúta min, sekunda s, milisekunda ms.
Pokusy o pochopenie času boli po dlhú dobu predovšetkým doménou filozofov a vedcov. Na zmysel času existuje množstvo odlišných pohľadov a je preto ťažké ponúknuť nekontroverznú a jasnú definíciu s výnimkou fyzikálnej definície – „nepriestorové lineárne kontinuum, v ktorom sa udalosti dejú v zjavne nenávratnom poradí“.
Meraním času sa tiež zaoberajú hlavne vedci a technici a v minulosti bolo prvotnou motiváciou pre astronómiu. Čas má tiež značný sociálny význam, ekonomickú („čas sú peniaze“) a tiež osobnú hodnotu, ak si uvedomíme jeho obmedzené množstvo počas ľudského života. Čas bol vždy dôležitou témou pre spisovateľov, umelcov a filozofov. Jednotky času zodpovedajú dĺžke trvania udalostí a intervalom medzi nimi. Pravidelne sa opakujúce udalosti a objekty so zjavne pravidelným pohybom slúžili dlho ako štandardy pre jednotku času. Medzi takéto javy patrí pohyb Slnka po oblohe, fázy Mesiaca a kmity kyvadla.
Pred relativistickou fyzikou Alberta Einsteina sa s časom a priestorom zaobchádzalo ako s oddelenými rozmermi; Einstein spojil čas a priestor do časopriestoru. Einstein ukázal, že ľudia cestujúci rozličnými rýchlosťami namerajú odlišné časy udalostí a vzdialeností predmetov, hoci sú tieto rozdiely malé pre rýchlosti pohybu pozorovateľa menšie ako blízke rýchlosti svetla. Mnohé subatomárne častice existujú iba určitý zlomok sekundy v laboratóriu v relatívnom pokoji, ale iné, cestujúce rýchlosťou blízkou rýchlosti svetla sú detegované po dlhšiu dobu a väčšiu vzdialenosť, ako by sme očakávali. Podľa špeciálnej teórie relativity vo vysokorýchlostnom referenčnom rámci častice táto existuje po rovnako dlhú dobu ako zvyčajne a vzdialenosť, ktorú prekonala je taká, akú by sme pri danej rýchlosti očakávali. Vzhľadom na referenčný rámec v pokoji sa zdá, že sa pre ňu plynutie času „spomalilo“. Vzhľadom na vysokorýchlostnú časticu sa zdá, že sa vzdialenosti skrátili. Aj v newtonovských termínoch času môžeme uvažovať štvrtý rozmer pohybu; ale Einstein ukázal, ako je možné zmeniť („warp“) časové a priestorové miery pomocou vysokorýchlostného pohybu.
Einstein: Zmysel relativity (1968): „Dve udalosti odohrávajúce sa v dvoch bodoch A a B systému K sú súčasne prebiehajúce, ak sa zdá, že sa odohrávajú súčasne pri pohľade zo stredového bodu M intervalu AB. Čas je potom definovaný ako súbor indikácií podobných hodín, vzhľadom na K relatívne v pokoji, ktoré rovnakú udalosť zaznamenávajú simultánne.
Masléon

Poloha

Obec má rozlohu 8,72 km². Najvyšší bod je položený 418 m n. m. a najnižší bod 290 m n. m.

Obyvateľstvo

Počet obyvateľov obce je 353 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nankinský masaker

Nankinský masaker alebo nankinská masakra boli vojnové zločiny páchané japonským vojskom asi 7 týždňov od 13. decembra 1937, po obsadení čínskeho hlavného mesta Nankingu počas druhej čínsko-japonskej vojny.
Počas besnenia japonských vojsk boli v Nankingu masovo vraždení čínski vojnoví zajatci aj civilisti. K vraždám dochádzalo rôznymi brutálnymi spôsobmi, tisíce osôb boli zavraždené chladnými zbraňami, bodákmi či šabľami. Na iných miestach boli obete likvidované paľbou guľometov. Po popravách boli telá často hodené do rieky Jang-c’. Niekoľko desiatok tisíc osôb bolo mučených a znásilnených. Odhady hovoria o 20-80 000 znásilnených ženách a dievčatách. Veľkú časť mesta japonské vojská vyrabovali alebo vypálili. Bola pri tom zničená asi tretina mesta. Presný počet obetí masakru nie je známy, Medzinárodný vojenský tribunál pre Ďaleký východ (IMTFE) odhadoval počet obetí na približne 260 000 civilistov. Samotný veliteľ japonských síl Iwane Matsui odhadoval počet civilných obetí na asi 100 000. Nankinský masaker nasledoval po ťažkých bojoch o Šanghaj, kde síce Japonci vyhrali ale utrpeli pri tom ťažké straty.
Miroslav Michalek

Klubový hokej

Odohral niekoľko sezón v Slovane Bratislava, väčšinu kariéry pôsobil v HKm Zvolen

Reprezentácia

V slovenskej reprezentácii odchytal 12 zápasov. Reprezentoval na ZOH 1994 v Lillehammeri.

Súčasné pôsobenie

Po ukončení aktívnej kariéry pôsobí ako hráčsky agent. Od 1. júla 2009 bol prezidentom klubu HKm Zvolen. V januári 2012 požiadal o uvoľnenie z tejto funkcie.
Zvon

Zvon je kovový, obyčajne bronzový nástroj kužeľovitého tvaru, zavesený na jarme alebo hlavici tak, že ho po rozhojdaní rozozvučia nárazy srdca na jeho venca. Rozlišujeme zvony s lietajúcim alebo padajúcim srdcom. Lietajúce srdce zvon pri výkyve „dobieha“ (pri maximálnom výkyve ho udrie do hornej časti). Padajúce srdce sa pri zvonení nehýbe, stojí na mieste a zvon doň udiera.
Od 6. storočia a 7. storočia regulujú zvony život stredovekých ľudí. Ich výroba napomáha rozvoj hutníctva. Ovplyvňuje vývoj architektúry (veže, zvonice, portály). Zvony svetské (hlásne), odmeriavajúce nový čas, sa objavujú vedľa zvonov cirkevných v 13. storočí a najmä v 14. storočí.
Výskumom a výrobou zvonov sa zaoberá kampanológia. Človek, ktorý sa zaoberá zvonmi sa nazýva kampanológ.
Tomáš Tuhý

Vzdelanie

Tomáš Tuhý v roku 1997 absolvoval Právnickú fakultu Masarykovej univerzity, v roku 2005 Filozofickú fakultu Ostravskej univerzity a v roku 2018 získal Ph.D. na Vysokej škole banskej – Technickej univerzite Ostrava.

Policajná činnosť

V Polícii Českej republiky pracoval od roku 1992. Od roku 2014 do 31. októbra 2018 bol prezidentom Polície ČR.

Diplomatické pôsobenie

Od novembra 2018 pracuje v českej diplomacii. 21. novembra 2018 Tuhého prijal minister zahraničných vecí a európskych záležitostí Miroslav Lajčák. Tuhý svoje poverovacie listiny odovzdal prezidentovi Andrejovi Kiskovi 28. novembra 2018 čím sa oficiálne ujal funkcie. Predošlou veľvyslankyňou bola Livia Klausová.
Larbont

Poloha

Obec má rozlohu 6,17 km². Najvyšší bod je položený 722 m n. m. a najnižší bod 409 m n. m.

Obyvateľstvo

Počet obyvateľov obce je 37 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Élesmes

Poloha

Obec má rozlohu 6,23 km². Najvyšší bod je položený 151 m n. m. a najnižší bod 124 m n. m.

Obyvateľstvo

Počet obyvateľov obce je 895 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cosne-d’Allier

Poloha

Cosne-d'Allier má rozlohu 25,29 km². Najvyšší bod je položený 312 m n. m. a najnižší bod 217 m n. m.

Obyvateľstvo

Cosne-d'Allier má 2 204 obyvateľov (2009).
Graf vývoja obyvateľstva:
Zdroje: INSEE
Imrich Henszlmann

Mladosť

Pochádzal z nemeckej luteránskej rodiny Henszlmannovcov pôvodom z Bardejova, ktorá sa v Košiciach usadila v roku 1811. Jeho otec Imrich Henszlmann starší (1770 – 1817) si odkúpil meštiansky dom na rohu Hlavnej a Alžbetinej ulice, kde viedol prosperujúci železiarsky obchod. V roku 1813 sa mu v tomto dome, v tieni Dómu svätej Alžbety narodil syn. Hoci vyštudovaný lekár na univerzitách v Pešti, Viedni a Padove, svojej profesii sa nevenoval a začal sa zaoberať umením a architektúrou, ktorú študoval vo Francúzsku.

Zakladateľom umenovedy v Uhorsku

Od roku 1841 sa stal korešpondentom Uhorskej akadémie vied. V roku 1846 mu vyšla knižka Kassa városának ó-német stylű templomairól (Košické kostoly staronemeckého štýlu), ktorá bola jeho prvou prácou o košických pamiatkach a prvým dielom v tomto odbore v Uhorsku vôbec. V tom istom roku sa v Košiciach konal celokrajinský kongres lekárov a prírodovedcov, kde pod jeho taktovkou vznikla požiadavka na vznik pamiatkovej obnovy v Uhorsku. V roku 1873 sa stal riadnym členom Uhorskej akadémie vied a vedúcim katedry archeológie budapeštianskej univerzity.

Vznik Hornouhorského múzea

V roku 1872 sa podarilo z jeho iniciatívy založiť predchodcu dnešného Východoslovenského múzea, Hornouhorský muzeálny spolok. Po smrti zanechal spolku okolo 3000 kusov výtvarných diel, knižnicu, korešpondenciu a rukopisy, ako aj ďalšiu pozostalosť. Táto zbierka sa stala jedným zo základov zbierkových fondov múzea.

Rekonštrukcia Dómu sv.Alžbety

Hoci neskôr žil v Pešti, do rodných Košíc sa často vracal, aj v súvislosti s vtedy prebiehajúcou a ostro sledovanou rekonštrukciou Dómu svätej Alžbety. Ovplyvnený francúzskou školou, bol zástancom čo najpuristickejšieho zásahu do stredovekej gotickej hmoty Dómu. Ostro kritizoval aj neodborný archeologický výskum staršieho goticko-románskeho kostola sv. Alžbety, ktorého základy sa pri rekonštrukcii našli.
Belgické národné futbalové mužstvo

Súčasná zostava

Týchto 24 hráčov bolo nominovaných na dvojzapás kvalifikácie Majstrovstiev sveta v roku 2014 proti Srbsku 12. októbra a proti Škótsku 16. októbra 2012. 
Reprezentačné zápasy a góly sú aktualizované k 16. októbru 2012
Beuvry

Poloha

Obec má rozlohu 16,85 km². Najvyšší bod je položený 42 m n. m. a najnižší bod 18 m n. m.

Obyvateľstvo

Počet obyvateľov obce je 8 856 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Suippes

Poloha

Obec má rozlohu 42,25 km². Najvyšší bod je položený 196 m n. m. a najnižší bod 129 m n. m.

Obyvateľstvo

Počet obyvateľov obce je 3 927 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ungúfáru

Ungúfáru (maldiv. އުނގޫފާރު‎) je jeden z obývaných ostrovov na atole Rá na Maldivách a je hlavným mestom atolu. Počet obyvateľov je 1 244 (jún 2006), dĺžka ostrova 775 m, šírka 450 m. Vzdialenosť od hlavného mesta Male je 172,92 km.
Comps (Drôme)

Poloha

Obec má rozlohu 11,88 km². Najvyšší bod je položený 959 m n. m. a najnižší bod 465 m n. m.

Obyvateľstvo

Počet obyvateľov obce je 169 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Intraville

Poloha

Obec má rozlohu 4,66 km². Najvyšší bod je položený 149 m n. m. a najnižší bod 91 m n. m.

Obyvateľstvo

Počet obyvateľov obce je 268 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bombový útok v Láhaure 27. marca 2016

Bombový útok v Láhaure bol teroristický útok v Pakistanskom meste Láhaur, ktorý bol uskutočnený 27. marca 2016. Bolo pri ňom zabitých najmenej 72 ľudí a viac ako 340 ľudí zranených. K zodpovednosti za tento samovražedný bombový útok sa prihlásila odštiepenecká frakcia pakistanského Talibanu Džamáate Ahrár.

Pred útokom

Mesto Láhaur je správnym centrom Pandžábu, najväčšej a najbohatšej provincie Pakistanu. Park Gulšan-e-Ikbál pri univerzite v Láhaure bol priestorom na oslavu Veľkej noci miestnych kresťanov.

Bombový útok

Výbuch nastal pri vchode do parku len niekoľko metrov od detských hojdačiek. Väčšina z obetí boli ženy a deti.
Méharicourt

Poloha

Obec má rozlohu 7,01 km². Najvyšší bod je položený 94 m n. m. a najnižší bod 78 m n. m.

Obyvateľstvo

Počet obyvateľov obce je 587 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bélarga

Poloha

Obec má rozlohu 4,13 km². Najvyšší bod je položený 84 m n. m. a najnižší bod 17 m n. m.

Obyvateľstvo

Počet obyvateľov obce je 451 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Niafles

Poloha

Obec má rozlohu 8 km². Najvyšší bod je položený 89 m n. m. a najnižší bod 37 m n. m.

Obyvateľstvo

Počet obyvateľov obce je 323 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Michal Zibrin (politik)

Životopis

Právnické štúdium absolvoval na Karlovej univerzite v Prahe. Začas koncipient, tajomník Min. s plnou mocou pre správu Slovenska, advokát v Brezne, Topoľčanoch, účastník západného zahraničného odboja, po návrate 1945 – 1948 verejný činiteľ, od roku 1948 emigrant, od roku 1950 robotník v Chicagu. Po vzniku Slovenského štátu aktívny účastník protifašistického odboja, 1939 väznený v Ilave. V roku 1940 – 1941 organizátor a vedúci občianskej ilegálnej skupiny Demec, od 1941 pôsobil v spravodajskej službe v Belehrade, potom v Istanbule. Po skončení vojny 1945 – 1948 sa exponoval za Demokratickú stranu, člen Slovenskej národnej rady a poslanec Národného zhromaždenia. Počas pôsobenia na Slovensku redaktor časopisu Domobrana, v emigrácii publikoval v českých a slovenských exilových periodikách. Člen spolku Detvan, Sväzu slovenských študentov. Roku 1925 starosta Brezna.
ISO 3166-2:CZ

Kódy ISO 3166-2 pre Česko identifikujú 14 českých krajov. Prvá časť (CZ) je medzinárodný kód pre Česko, druhá časť pozostáva z dvoch veľkých písmen anglickej abecedy identifikujúcích kraj.
Medzinárodná softbalová federácia

Medzinárodná softbalová federácia (skr. ISF – International Softball Federation) je medzinárodná športová organizácia združujúca 127 národných softbalových zväzov na celom svete, sídliaca v Plant City, v Spojených štátoch amerických. Na jej čele v súčasnosti stojí Američan Don E. Porter. ISF je riadnym členom MOV a takisto aj SportAccord (býv. GAISF).
Hriadky

Dejiny

Dedina Hriadky v prvých desaťročiach 14. storočia patrila šľachticovi Petrovi, synovi Petena. Peter svojimi politickými názormi stratil dôveru kráľa Karola Róberta, ktorý mu odňal sečovské panstvo a v roku 1321 ho daroval šľachticom z rodu Bokša. Majetkovou súčasťou tohto panstva boli aj Hriadky. V tejto darovacej listine je najstarší zachovaný písomný doklad o dedine Hriadky.
Geert Hofstede

Kariéra

Do povedomia odbornej verejnosti sa dostal na konci sedemdesiatych a na začiatu osemdesiatych rokov minulého storočia, keď publikoval svoju teóriu národných kultúr. Podkladom pre jej vypracovanie boli Hofstedeho osobné skúsenosti získané počas pôsobenia v spoločnosti IBM Europe, kde založil a viedol oddelenie personálneho výskumu. Vytvoril vtedy IBM International Employee Opinion Research Program - program výskumu názorov zamestnancov, ktorého cieľom bolo zistenie vplyvu národnej kultúry na kultúru organizácie a určenie odlišností medzi jednotlivými národnými kultúrami v štýle riadenia, komunikácii a ďalších rovinách fungovania organizácie. 
Po odchode od spoločnosti IBM sa stal profesorom na viacerých medzinárodných školách: od roku 1971 do roku 1973 ako externista prednášal problematiku organizačného správania na IMD (International Institute for Management Development) v Lausanne. V období rokov 1973 až 1979 pôsobil ako profesor manažmentu na EIASM (European Institute for Advanced Studies in Management) v Bruseli a zároveň ako hosťujúci profesor manažmentu na INSEAD vo francúzskom Fontainebleu. V roku 1980 stál Geert Hosfede ako spoluzakladateľ pri vzniku IRIC (Institute for Research on Intercultural Cooperation). V roku 1985 sa stal profesorom na Maastrichtskej univerzite, kde až do roku 1993 vyučoval. Neskôr pracoval ako poradca pre rôzne vládne a podnikateľské organizácie, napríklad pre Svetovú banku, OECD či pre Európsku komisiu.
Soissons-sur-Nacey

Poloha

Obec má rozlohu 7,72 km². Najvyšší bod je položený 208 m n. m. a najnižší bod 181 m n. m.

Obyvateľstvo

Počet obyvateľov obce je 320 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sommecaise

Poloha

Obec má rozlohu 15,53 km². Najvyšší bod je položený 226 m n. m. a najnižší bod 165 m n. m.

Obyvateľstvo

Počet obyvateľov obce je 341 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pico de Aneto

Výstup

Východiskom pre normálnu trasu na výstup je Refugio de Renclusa (2 140 m). Odtiaľ chodník vedie povyše Portillionu Supérieur na ľadovec a k vrcholu sa dostane cez severné úbočie.
Pred vrcholom sa nachádza krátky skalnatý úsek, tzv. „Mohamedov most“. Je to úzky úsek na hrebeni vedúci cez veľké balvany, ktorý je z obidvoch strán exponovaný (vzdušný). Z vrcholu vzniká pohľad na sever na zasnežený Maladeta a na juh na suché vyvýšené plošiny Aragónska.

Prvý výstup

Uskutočnil ho 18. júla 1842 bývalý ruský dôstojník Platon de Čichačov (Чихачёв, Tchihatcheff) v sprievode niekoľkých ľudí.

Prvý zimný výstup

1. marec 1878 : Roger de Monts, B. Courrèges a B. a V. Paget.
Ektor

Život

Jeho matka je Grékyňa Tena Elefteriadu a s otcom nevyrastal, ako sa aj zmieňuje vo svojich skladbách (Napríklad skladba „Kde si byl“, ktorú naspieval so Strapom. O produkciu v tejto skladbe sa postaral DJ Wich.) V mladosti žil desať rokov na Slovensku a dnes žije v Prahe. Medzi jednu z Ektorových vášní patrí zbieranie tenisiek, ktorých mal v januári 2014 cez 86 párov.

Diskografia

Prvé zmienky o tvorbe Ektora sa začali objavovať v roku 2007, keď mal pocit, že on aj ostatní poslucháči rapu sú veľmi nespokojní s úrovňou miestnych rapových výkonov a potreboval sa vyjadriť a reprezentovať svojich ľudí.

Airon Meidan

V roku 2008 sa Ektor nečakane objavil na českej hip-hopovej scéne a to vo veľkom štýle. 17. novembra totiž vydal spolu s DJom Enemym svoj prvý debutový album Airon Meidan, ktorý krstil 29. novembra 2008 v pražskom klube Retro. Prvá skladba z celého albumu je „Vidim to jako včera“ a má známy klip. Aj napriek tomu, že to bol debutový album, mal pozitívne ohlasy.

Topství

V roku 2011 vydal svoj prvý sólo album Topství. O produkciu na albume sa okrem DJ Enemyho podieľal aj DJ Wich, Emeres, Lucas, Billy Hollywood alebo Jazzy. Najznámejšou skladbou albumu sa stala pieseň „Nemáš zač“. Ektor na album pozval rapperov ako Hugo Toxxx so skladbou „Dobrý“ alebo Strapo so skladbou „Néé“. Albumy Airon Meidan a Topství a ich obdobie, kedy Ektor málo vystupoval na pódiach sú často označované za ticho pred búrkou, čiže albumom Tetris.

Tetris

V roku 2012 vydal Ektor spoločne so skúseným producentom DJom Wichom album Tetris, vďaka ktorému sa Ektor ukázal v dobrom svetle a vryl do podvedomia českých a slovenských poslucháčov hip hopu a to predovšetkým vďaka skladbám „Loket z vokna“, „Number 1“ alebo „Je mi to fuk“. Okrem slovenského  Strapa a českého Huga Toxxxa sa na albume objavil aj LA4 a Vladimir 518 a člen skupiny Moja Reč Supa. Nachádza sa tu 16 skladieb, ktoré obsahujú mnoho rôznorodých tém a rozdielnych beatov. Album bol nominovaný cenu Anděl 2012 v kategórii Hip-hop.

Detektor

Po albume Tetris mal pôvodne vyjsť album Tetris 2, ale ten Ektor odložil a začal sa venovať albumu, ktorý by sa mal objaviť na začiatku roku 2014 s názvom Detektor, ktorý má byť podľa Ektorových slov „nechutná“ záležitosť. A podľa predpokladov mal by sa na albume objaviť slovenský rapper Momo, s ktorým má Ektor naplánované aj iné spoločné projekty.

Featy

Ektor taktiež spolupracoval s niektorými ďalšími českými, slovenskými i americkými rappermi. Zo slovenských je to napríklad Strapo („Nula“), Separ („Hnus“) alebo Kontrafakt na treťom albume Navždy so skladbou „V mojom svete“. Z amerických je to Nironic („So Loco“).
Živa (časopis)

Živa je najstarší český populárnovedecký časopis, ktorý prináša informácie prevažne z oblasti biologických vied.
Časopis založil v roku 1853, s cieľom popularizovať prírodné vedy, Jan Evangelista Purkyně a vychádza nepretržite do súčasnosti. Spočiatku vychádzal pod záštitou Československej akadémie vied, od rozdelenia Česko-Slovenska pod záštitou Akademie věd České republiky. Vydáva ho Nakladatelství Academia.
Ján Kováč (funkcionár)

Životopis

V roku 1920 – 1926 navštevoval ľudovú školu v Banskej Bystrici, 1952 – 1953 študoval na Ústrednej politickej škole KSS v v Bratislave. Obchodný pomocník v Banskej Bystrici (1927 – 1935). Pôsobil v hospodárskych organizáciách, pracovník ÚV KSS v Bratislave. Účastník ilegálneho protifašistického odboja a SNP. Nositeľ vyznamenaní.
Fomerey

Poloha

Obec má rozlohu 5,03 km². Najvyšší bod je položený 381 m n. m. a najnižší bod 333 m n. m.

Obyvateľstvo

Počet obyvateľov obce je 151 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trabzon

Dejiny

Približne v roku 756 pred Kr. toto územie kolonizovali Gréci z Milétu a založili tu mesto Trapezous. Milétčania v Ponte založili aj iné významné grécke mestá ako Sinope, Rize, Kerasus či Atény. V helenistickom období mesto patrilo do Pontského kráľovstva, neskôr pripadlo Rímskej ríši. Postupne sa tu rozmáha kresťanstvo. Trapezunt bol v 3. stor. vyplienený Gótmi, v roku 395 pripadol Východorímskej (Byzantskej ríši). Po rozpade Byzantskej ríše bolo centrom Trapezuntského cisárstva, jedného zo štátov, ktoré sa považovali za nástupcu Byzantskej ríše. Ku koncu 15. storočia, v roku 1494, sa práve tu narodil najslávnejší osmanský sultán Sulejman I. Veľkolepý. V 19. a 20. stor. bolo mesto centrom kultúry, žili tu predovšetkým Pontskí Gréci, menšiny tvorili Lazi, Arméni a Turci. Práve na Grékov a Arménov tu Turci spravili genocídu. V roku 1923 sa odohrala Grécko-turecká výmena obyvateľstva. Miestni Gréci odišli do Grécka. V meste dodnes žije grécka populácia, ktorá hovorí pontskou gréčtinou a vyznáva moslimské náboženstvo, považuje sa za Turkov a preto nebola súčasťou výmeny obyvateľov.
The Transition of Juan Romero

Dej

Príbeh sa odohráva v Nortonovej bani na zlato v Kaktusových horách a je popisom udalosti, ktorá sa tam stala v noci z 18. na 19. októbra 1894. Rozprávač tam pracoval ako robotník, rovnako ako hlavný hrdina, nevzdelaný Mexičan Juan Romero. Romero mal atypický vzhľad podobný pôvodným obyvateľom, Aztékom. Bol sirota, ako malé dieťa ho našli v primitívnej horskej chatrči dediny, ktorú vyhubila neznáma epidémia; vychoval ho mexický zlodej dobytka. Romero nadviazal s rozprávačom podivný vzťah pána a sluhu; rozprávač totiž nosil starobylý hindský prsteň (ktorého pôvod odmietol prezradiť), ktorý ho fascinoval.
Jedného dňa, po odstrele v najhlbších častiach bane, došlo k objavu rozsiahlych podzemných priestorov; priepasti, ktorej hĺbku neboli schopní miestni ani zmerať. Vystrašení baníci odmietli nastúpiť do práce, dokiaľ nebude preskúmaná. O druhej ráno prebudil rozprávača vzrušený a vydesený Romero, ktorý ho upozornil na rytmické dunenie vychádzajúce z hlbín zeme. Ten rytmus ich oboch neodolateľne lákal do bane a hlbín pod ňou. Cestu im osvetľoval záhadný hindský prsteň. Keď sa v dunení objavil nový zvuk, Romero sa náhle rozbehol sám do hlbín, drmoliac čosi v neznámom jazyku, v ktorom sa často opakovalo slovo „Huitzilopochtli“ a skočil do priepasti, ktorú deň predtým otvoril odstrel. Keď sa rozprávač nahol do hlbín, ktoré osvetľovala ohnivá žiara, uvidel tam čosi nepredstaviteľného, na čo jeho myseľ reagovala okamžitým bezvedomím.

Keď sa rozprávač prebral, ležal v ubikácii pre robotníkov a vedľa neho mŕtve telo Juana Romera. Miestny lekár sa podivoval nad smrťou, ktorá ho zasiahla v spánku. Ani jeden z nich podľa slov spolubývajúcich v noci ubytovňu neopustil. Búrka, ktorá v noci zúrila, spôsobila obrovské závaly a uzavrela bezodnú priepasť. Keď sa neskôr pokúšali v tej oblasti vŕtať, narazili len na kompaktnú skalu. A ešte jedna podivná vec: rozprávačovi z prsta zmizol jeho starodávny hindský prsteň...

Zaujímavosti

Zdá sa, že Lovecraft sa od tejto poviedky vo včasných štádiách svojej spisovateľskej kariéry dištancoval. Počas svojho života nedovolil jej publikovanie a neobjavuje sa vo väčšine zoznamov jeho prác. Ukázalo sa, že ju tiež nikomu neukázal, až kým ho Robert H. Barlow nedonútil poslať mu rukopis, aby z neho mohol urobiť strojopisný prepis.
V poviedke sa spomína Huitzilopochtli, mexické božstvo spojené s ľudskými obeťami; to naznačuje, že premena Juana Romera mohla mať súvis s obetným rituálom.